**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. [474/2013 Z. z.](https://www.slov-lex.sk/pravne-predpisy/SK/ZZ/1961/135/) o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. |
| **Predkladateľ (a spolupredkladateľ)** |
| Ministerstvo dopravy a výstavby Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[x]  Transpozícia práva EÚ |
| Smernica Európskeho parlamentu a Rady 2019/520 z 19. marca 2019 o interoperabilite elektronických cestných mýtnych systémov a uľahčení cezhraničnej výmeny informácií o neuhradenom cestnom mýte v Únii (Ú. v. EÚ L 91, 29.3.2019). |
| **Termín začiatku a ukončenia PPK** | 25.- 31. 3.2021 |
| **Predpokladaný termín predloženia na MPK\*** | apríl 2021 |
| **Predpokladaný termín predloženia na Rokovanie vlády SR\*** | máj 2021 |
|  |
| 1. **Definovanie problému**
 |
| Potreba harmonizácie cezhraničnej výmeny údajov potrebných pre objasnenie neuhradených cestných poplatkov v inom členskom štáte EÚ a potreba uľahčenia interoperability (vzájomného prepojenia) elektronických mýtnych systémov v rámci EÚ. |
| 1. **Ciele a výsledný stav**
 |
| Transpozícia smernice Európskeho Parlamentu a Rady (EÚ) 2019/520 z 19. marca 2019 o interoperabilite elektronických cestných mýtnych systémov a uľahčení cezhraničnej výmeny informácií o neuhradenom cestnom mýte v Únii. |
| 1. **Dotknuté subjekty**
 |
| Podnikateľské prostredie vo všeobecnosti, užívatelia vymedzených úsekov ciest, Národná diaľničná spoločnosť, a.s. |
| 1. **Alternatívne riešenia**
 |
| Nulový variant. Opomenutie novelizácie zákona č. 474/2013 Z. z. by predstavovalo prekážku pre transpozíciu smernice. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  Áno | [x]  Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia práva EÚ**
 |
| Transpozícia smernice Európskeho Parlamentu a Rady (EÚ) 2019/520 z 19. marca 2019 o interoperabilite elektronických cestných mýtnych systémov a uľahčení cezhraničnej výmeny informácií o neuhradenom cestnom mýte v Únii. Návrh zákona nejde nad rámec minimálnej transpozičnej povinnosti - predkladateľom v rámci transpozície do právneho poriadku SR nebol identifikovaný efekt tzv. *gold-platingu*. |
|  |
| 1. **Preskúmanie účelnosti\*\***
 |
|  |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[x]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy |[ ]  Áno |[x]  Nie |[ ]  Čiastočne |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[ ]  **Negatívne** |
|  z toho vplyvy na MSP |[x]  Pozitívne |[ ]  Žiadne |[ ]  Negatívne |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na manželstvo, rodičovstvo a** **rodinu** |   ****     **Pozitívne** |   [x]     **Žiadne** |   ****   **Negatívne** |

|  |
| --- |
| 1. **Poznámky**
 |
| Predkladaný návrh zákona predpokladá negatívny vplyv na rozpočet verejnej správy v rokoch 2021 až 2024, a to z dôvodu nákladov na úpravu informačných systémov v gescii MDV SR a MV SR, najmä Jednotného informačného systému v cestnej doprave – Modulu správnych deliktov v gescii MDV SR, v rámci ktorých sú zarátané aj náklady na zabezpečenie úradných rozhodnutí v úradných jazykoch členských štátov EÚ, Európskeho informačného systému vozidiel a vodičských preukazov (EUCARIS) – implementácie Modulu Toll a vyvolaných zmien v informačných systémoch v gescii MV SR, nákladov na posilnenie administratívnych kapacít a materiálovo-technického vybavenia Centra logistického zabezpečenia administratívnych činností (CLZAČ) MV SR. Náklady MDV SR predstavujú maximálny pesimistický odhad. Ide o expertný odhad hornej hranice výdavkov MDV SR, ktorý bude pred realizáciou úpravy informačného systému spresnený a doplnený o detaily rozpočtu.Prípadné zvýšenie limitu počtu zamestnancov, osobných výdavkov a nákladov na materiálovo-technické vybavenie CLZAČ MV SR bude riešené v gescii MV SR.Zároveň sa predpokladá tiež pozitívny vplyv na rozpočet verejnej správy vo vzťahu k príjmom z výberu pokút od zahraničných prevádzkovateľov; výška tohto vplyvu však záleží od vymožiteľnosti cezhraničného sankcionovania, preto pozitívny vplyv nie je možné vyčísliť. Z týchto príjmov navrhujeme pokryť náklady súvisiace s návrhom. |
| 1. **Kontakt na spracovateľa**
 |
| Ministerstvo dopravy a výstavby Slovenskej republiky, Sekcia cestnej dopravy a pozemných komunikácii – Mgr. Tomáš Pšenka, e-mail: tomas.psenka@mindop.sk, tel. č. 02/59494635, Mgr. Peter Považan, e-mail: peter.povazan@mindop.sk, tel. č. 02/59494347 |
| 1. **Zdroje**
 |
| Pri spracovaní doložky vybraných vplyvov predkladateľ vychádzal z dostupných podkladov, najmä k predpokladaným úpravám informačných systémov v gescii MDV SR a MV SR. |
| 1. **Stanovisko Komisie pre posudzovanie vybraných vplyvov z PPK**
 |
| **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:**K doložke vybraných vplyvov**Komisia odporúča doplniť termín procesu PPK. Zároveň Komisia odporúča zosúladiť časť 3 ciele, kde sa uvádza, že ide o transpozíciu smernice Európskeho Parlamentu a Rady (EÚ) 2019/520 s časťou 7 Transpozícia práva EÚ- žiadna. Komisia žiada predkladateľa, aby do časti 7. Transpozícia práva EÚ Doložky vybraných vplyvov doplnil presné určenie smernice, ktorá byť návrhom transponovaná a zároveň aby uviedol aj skutočnosť, či návrh nejde nad rámec minimálnej transpozičnej povinnosti - tzv. identifikácia efektu gold-platingu, a to najmä z hľadiska odôvodnenosti, resp. neodôvodnenosti jeho existencie v prípade jeho identifikácie; za týmto účelom Komisia žiada predkladateľa o priloženie Tabuľky zhody návrhu právneho predpisu s právom Európskej únie.Stanovisko MDV SR: Pripomienka akceptovaná. Komisia žiada o vyznačenie aj negatívnych vplyvov na podnikateľské prostredie (pozitívne vplyvy súvisia s možnosťou prejsť po spoplatnených cestách EÚ pri úhrade mýta na základe jednej zmluvy a jednej interoperabilnej palubnej jednotky pre každé vozidlo. Na druhej strane zákon stanovuje a upravuje podmienky registrácie poskytovateľov Európskej služby elektronického výberu mýta, pričom sa špecifikuje, čo má žiadosť o udelenie oprávnenia obsahovať a aké dokumenty je k nej potrebné priložiť.)Stanovisko MDV SR: Pripomienka neakceptovaná. Predkladateľ neidentifikoval negatívne vplyvy na podnikateľské prostredie, pretože návrhom, naopak, dochádza k zmierneniu súčasných podmienok pre vykonávanie Európskej služby elektronického výberu mýta. **K vplyvom na podnikateľské prostredie**Komisia odporúča bod 3.2. vyhodnotenie konzultácií doplniť o hlavné body konzultácií a výsledky konzultácií. Komisia odporúča premiestniť uplatňovanie interoperability elektronických mýtnych systémov z nepriamych do administratívnych vplyvov, vzhľadom k deklarovanému záujmu dopravcov k zníženiu administratívnych nákladov Komisia odporúča uviesť kvantifikáciu uvedeného vplyvu. Komisia žiada dopracovať negatívny vplyv spolu s jeho kvantifikáciou. Komisia žiada doplniť tabuľku v bode 3.3.4 Súhrnná tabuľka nákladov regulácie o kvantifikáciu, pokiaľ nie je možný výpočet na celé prostredie namiesto 0 Komisia odporúča uvádzať N/A.Stanovisko MDV SR: Pripomienka akceptovaná. Komisia žiada predkladateľa o bližšie popísanie pozitívneho vplyvu predloženého materiálu na podnikateľské prostredie, vrátanie MSP, v súvislosti s avizovaným znižovaním administratívnych nákladov na podnikateľské prostredie. Komisia preto žiada predkladateľa o doplnenie a dopracovanie Analýzy vplyvov na podnikateľské prostredie.Stanovisko MDV SR: Pripomienka neakceptovaná. Vzhľadom na charakter navrhovanej právnej úpravy nie je možné podrobnejšie popísať pozitívny vplyv na podnikateľské prostredie. Komisia rovnako žiada o popis a vyčíslenie úspor v nadväznosti na avizovaný a v Doložke vybraných vplyvov vyznačený pozitívny vplyv predloženého materiálu na podnikateľské prostredie. Odporúčaným riešením je využitie výpočtu ako na celé podnikateľské prostredie, tak na jeden dotknutý podnikateľský subjekt. Využitím [kalkulačky nákladov regulácie](https://www.mhsr.sk/uploads/files/Tk5z84W0.xlsx) MH SR a nasledovných predpokladov je možné urobiť prepočet v uvedenom rozsahu:Počet dopravcov v SR je 16 210 (zdroj: Finstat). Počet registrovaných palubných jednotiek (PJ) na SR je 72 779 (zdroj: Skytoll, údaj k 31.10.2019). Z uvedeného vyplýva, že 1 vozidlo disponuje cca 5PJ. V zmysle novej regulácie bude 1 vozidlo potrebovať len 1PJ.Priemerný čas na obstaranie 1PJ je 3h.Priemerná hrubá mesačná mzda v národnom hospodárstve za rok 2019 činila 1092,00 €. Dôjde k úspore spojenej s obstarávaním 4PJ, Komisia túto úsporu vyčísľuje využitím kalkulačky nákladov regulácie MH SR na 871 662 € / celé podnikateľské prostredie, resp. 82 € / 1 podnikateľský subjekt. Komisia zároveň identifikovala náklady na vrátenie už registrovaných PJ do krajín, kde boli vydané. Administratívne úkony spojené s vrátením 1 PJ sa odhadujú na čas trvania 1h. Za predpokladu, že 1 dopravca vráti 4 PJ, jeho náklady dosiahnu 27 € / 1 podnikateľský subjekt, resp. 290 554 € /celé podnikateľské prostredie. Dosiahnuté úspory zo zavedenia regulácie je potrebné očistiť od nákladov na vrátenie registrovaných PJ. Celkovú úsporu regulácie tak Komisia odhaduje vo výške 55 € / 1 podnikateľský subjekt a 581 108 € / celé podnikateľské prostredie. Stanovisko MDV SR: Pripomienka neakceptovaná. Predkladateľ zdôrazňuje, že transponovaná smernica upravuje podmienky s cieľom zjednodušiť a urýchliť zavádzanie Európskej služby elektronického výberu mýta (EETS). Treba podotknúť, že dopravcovi postačí uzatvoriť jednu zmluvu a vybaviť vozidlo jednou palubnou jednotkou od poskytovateľa EETS, ktorého si zvolí a ktorému bude odvádzať mýto za jazdy vo viacerých mýtnych doménach. Poskytovateľ EETS následne odvedie vybrané mýto príslušnému správcovi mýta. Palubné jednotky z iných mýtnych domén, ktoré dopravca nebude potrebovať, vráti a zároveň ukončí zmluvy s ich poskytovateľmi, čo však neupravuje tento návrh. Ide o jednoduchý administratívny úkon, nie „uspôsobenie“ vozidla na nový systém.Samozrejme, dopravca môže zostať pri súčasnom systéme, ak sa tak rozhodne.V nadväznosti na uvedené je potrebné uviesť, že predostreté výpočty vychádzajú z nepochopenia podstaty danej problematiky a v kontexte predloženého návrhu pôsobia nekorektne. **K vplyvom na rozpočet verejnej správy**V doložke vybraných vplyvov je uvedený pozitívny vplyv a negatívny vplyv na rozpočet verejnej správy, ktorý nie je rozpočtovo zabezpečený. Predkladateľ uvádza, že pozitívny vplyv súvisiaci s príjmami z pokút od zahraničných prevádzkovateľov, ktorých výška záleží od vymožiteľnosti cezhraničného sankcionovania, sa nedá vyčísliť. V analýze vplyvov na rozpočet verejnej správy sú výdavky vyčíslené na rok 2021 v sume 1,5 mil. eur a v rokoch 2022 až 2024 každoročne v sume 100 tis. eur z dôvodu implementačných a prevádzkových nákladov na úpravu informačných systémov ako rozpočtovo nezabezpečené.Komisia žiada doplniť overiteľný prepočet, na základe ktorého bola stanovená výška výdavkov na úpravu informačných systémov MDV SR a MV SR, resp. alternatívne doplniť, že ide o expertný odhad hornej hranice výdavkov, ktorý bude pred realizáciou úpravy IS spresnený. V analýze sú odhadnuté výdavky na roky 2021 až 2024 na upgrade informačných systémov MDV SR a MV SR v celkovej sume 1,8 mil. eur. Nie je uvedené, akým spôsobom bola suma výdavkov stanovená. V analýze je uvedené, že ide o pesimistický odhad hornej hranice výdavkov. Komisia žiada doplniť overiteľný a detailný rozpočet na úrovni jednotkových cien nakupovaných SW/HW, cien práce IT pozícií a odhadovaný rozsah prácnosti v človekohodinách. Alternatívne Komisia žiada doplniť, že výška výdavkov na upgrade IS je expertný odhad na úrovni hornej hranice výdavkov, ktorý bude pred realizáciou upgradu IS ďalej spresňovaný v súlade s uznesením vlády č. 649/2020, podľa ktorého má každá investícia nad 1 mil. eur prejsť hodnotením MF SR, pričom jedným z podkladov je aj detailný rozpočet projektu.Stanovisko MDV SR: Pripomienka akceptovaná. Dokument bol v popise doplnený podľa požiadaviek. Za oblasť zamestnanosti sa v bodoch „2.2.1. Financovanie návrhu...“ a „2.2.4 Výpočty vplyvov na verejné financie“ uvádza, že implementácia Modulu Toll si môže vyžiadať posilnenie administratívnych kapacít Centra logistického zabezpečenia administratívnych činností MV SR. V analýze nie sú v tejto súvislosti kvantifikované žiadne konkrétne vplyvy. Prípadné zvýšenie limitu počtu zamestnancov a osobných výdavkov kapitoly súvisiace s implementáciou Modulu Toll Komisia žiada zabezpečiť v rámci schválených limitov počtu zamestnancov a osobných výdavkov kapitoly MV SR na príslušné rozpočtové roky. Stanovisko MDV SR: Pripomienka vzatá na vedomie. Textácia v popise doplnená. Zároveň sa v analýze v bodoch 2.2.1. a 2.2.4. uvádza predpokladaný vplyv na rozpočet verejnej správy v súvislosti s nákladmi na zabezpečenie úradných rozhodnutí v úradných jazykoch členských štátov a posilnením materiálovo-technického vybavenia Centra logistického zabezpečenia administratívnych činností MV SR. Uvedené výdavky nie sú kvantifikované, čo je potrebné doplniť.Stanovisko MDV SR: Pripomienka vzatá na vedomie. Textácia v popise doplnená. V bode 2.1.1. Financovanie návrhu - Návrh na riešenie úbytku príjmov alebo zvýšených výdavkov nie je uvedený návrh na krytie zvýšených výdavkov. V súvislosti s nekrytým vplyvom na rok 2021 Komisia uvádza, že uvedené je v rozpore s úlohou C.13. uznesenia vlády SR č. 649/2020 k návrhu rozpočtu verejnej správy na roky 2021 až 2023 „nepredkladať v roku 2021 návrhy legislatívnych predpisov a iných materiálov, ktoré zakladajú nároky na zvýšenie počtu zamestnancov a zvýšenie výdavkov alebo úbytok príjmov schválených v štátnom rozpočte na rok 2021 s rozpočtovými dôsledkami na štátny rozpočet alebo na iné rozpočty tvoriace rozpočet verejnej správy“. Stanovisko MDV SR: Pripomienka vzatá na vedomie, bod 2.1.1. bol náležite doplnený.S návrhom zákona bude možné súhlasiť len za podmienky, že všetky vplyvy na rozpočet verejnej správy budú zabezpečené v rámci schválených limitov dotknutých kapitol a nebudú predstavovať nekrytý vplyv na rozpočet verejnej správy. Doložku vybraných vplyvov a analýzu vplyvov na rozpočet verejnej správy Komisia žiada upraviť v zmysle uvedených pripomienok. **III. Záver:** Stála pracovná komisia na posudzovanie vybraných vplyvov vyjadruje  **nesúhlasné stanovisko** s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.**IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok. Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko. |